പീഡനം സ്കൂളുകളില് പരാതിപ്പെട്ടി സ്ഥാപിക്കാന് ഉത്തരവിട്ട് മദ്രാസ് ഹൈക്കോടതി സ്കൂള് വിദ്യാര്ത്ഥിനികള് പീഡനത്തിന് വിധേയരാകുന്നതിനാല് എല്ലാ സ്കൂളുകളിലും പരാതിപ്പെട്ടി സ്ഥാപിക്കാന് ഉത്തരവിട്ട് മദ്രാസ് ഹൈക്കോടതി. അധ്യാപകര് തന്നെ വിദ്യാര്ത്ഥിനികളെ പീഡിപ്പിക്കുന്നത് ഹീനകൃത്യമാണ്. ഇതിനെ കര്ശനമായി, ഉരുക്കുമുഷ്ടിയോടെ അധികൃതര് നേരിടണമെന്ന് ജസ്റ്റിസ് പി. വേല്മുരുകന് നിര്ദേശിച്ചു . സേലം ജില്ലയിലെ സി.എസ്.ഐ. ഗേള്സ് ഹൈസ്കൂളിലെ അധ്യാപകനായ പാസ്റ്റര് ജയശീലന് അഞ്ച് വര്ഷം തടവ് വിധിച്ച കീഴ്ക്കോടതി വിധി ഹൈക്കോടതി ശരിവെച്ചു. ഒരു വിദ്യാര്ത്ഥിനിയെയാണ് അധ്യാപകന് പീഡിപ്പിച്ചത്. ഇത്തരത്തിലുള്ള കുറ്റകൃത്യങ്ങള് തടയേണ്ടിയിരിക്കുന്നുവെന്ന് ഹൈക്കോടതി നിരീക്ഷിച്ചു . വിദ്യാര്ത്ഥിനികള്ക്ക് ഇത്തരത്തില് പീഡനമേറ്റാല് പലരും പുറത്ത് പറയാന് മടി കാണിക്കും. അതിനാല് പരാതി അറിയിക്കാന് സ്കൂളില് പരാതിപ്പെട്ടി സ്ഥാപിക്കണം. ഇതിന്റെ താക്കോല് ജില്ലാ ലീഗല് സര്വീസസ് അതോറിറ്റി സെക്രട്ടറി സൂക്ഷിക്കണം.കോടതി ചൂണ്ടിക്കാട്ടി . കുട്ടികളുടെ പരാതികള് പരിശോധിക്കാന് ഒരു സമിതിയെ ഹൈക്കോടതി രൂപീകരിച്ചു. പരാതികള് പരിശോധിച്ച് പ്രഥമദൃഷ്ട്യാ കേസ് ഉണ്ടെങ്കില് പോലീസിനെ അറിയിക്കണം. എല്ലാ സ്കൂളുകളിലും പരാതിപ്പെട്ടി വേണം. അതിനായി ഡി.ഇ.ഒ.മാര് മുന്കൈ എടുക്കണം. അതെ സമയം പീഡനകേസുകള് വിചാരണ ചെയ്യുന്ന ചില പോക്സോ കോടതി ജഡ്ജിമാര്ക്ക് പരിശീലനം വേണമെന്നും ഹൈക്കോടതി നിര്ദ്ദേശിച്ചു .. കാരണം ചില ജഡ്ജിമാര് നിയമവശങ്ങള് കൃത്യമായി മനസ്സിലാക്കാതെയാണ് ശിക്ഷവിധിക്കുന്നതെന്നും ഹൈക്കോടതി നിരീക്ഷിച്ചു .The post പീഡനം സ്കൂളുകളില് പരാതിപ്പെട്ടി സ്ഥാപിക്കാന് ഉത്തരവിട്ട് മദ്രാസ് ഹൈക്കോടതി first appeared on MalayalamExpressOnline.